Kistler-Ritso Eesti Sihtasutuse peaeesmärk on rajada Tallinnas Eesti Lähimineviku Okupatsioonide Muuseum. Õigupoolest tähendab see ühe teadusprojekti realiseerimist _ koguda ja eksponeerida, dokumenteerida ja uurida Eesti lähiajaloo avaldusi ja mälestisi. Sihtasutus tahab ühtlasi ergastada  ja edendada Eesti lähiajaloo uurimist üldse. Sellepärast arendab sihtasutus oma tegevuse raamides üksikute konkreetsete kitsamalt piiritletud lähiajaloo projektide uurimist. Esimese teemana on välja valitud "Nõukogude institutsioonide ajalugu Eestis 1940 _ 1991". Selle projekti kaudu saab teha sissevaate paljudesse tahkudesse totalitaarühiskonna elus, mis oli äärmiselt formaliseeritud ja institutsionaliseeritud. Institutsioonide paljususest, partei-, haldus-, repressiiv- ja majandusstruktuuride hulgast on  esmajärjekorras uurimise alla võetud parteistruktuurid kui kõige kesksemad ja määravamad. Sealjuures on alustatud peast, keskusest. Nii kujunes välja institutsioonide projekti esimene alateema "Eestimaa Kommunistliku Partei Keskkomitee organisatsiooniline struktuur 1940 _ 1991".